
Je li pokvaren ***[post](https://pitajucene.com/search/post/questions/ "Pretraži pitanja o postu")*** u slučaju da čovjek nešto pojede ili popije iz zaborava? I ako neko vidi postača koji jede ili pije iz zaborava, mora li ga opomenuti na post?


* 
* 
* 
* 
* 
* 
* 

 
Je li pokvaren post u slučaju da čovjek nešto pojede ili popije iz zaborava?

Ako čovjek nešto pojede ili popije iz zaborava, njegov ***[post](https://pitajucene.com/search/post/questions/ "Pretraži pitanja o postu")*** nije pokvaren, ali mora prestati s tim čim se sjeti, to jest mora ispljunuti hranu ili vodu iz usta. Ovaj Poslanikov ***[hadis](https://pitajucene.com/search/Hadis/questions/ "Pretraži pitanja o hadisima")***, koji je prenio Ebu Hurejra, radijallahu anhu: “Neka nastavi postiti onaj ko se iz zaborava najede ili napije, jer je njega Allah nahranio i napojio” (el-Buhari, 1933, i Muslim, 1155) dovoljan je kao dokaz da jedenje ili pijenje iz zaborava ne kvari post. To dokazuje i činjenica da čovjek neće biti kažnjen ako ono što je zabranjeno učini iz zaborava, na temelju Allahovih riječi: “Gospodaru naš, ne kazni nas ako zaboravimo ili što nehotice učinimo!” (el-Bekara, 286). Na ovu se dovu pravovjernih Allah, dželle šanuhu, odazvao i rekao: “Bit će tako!”


A kad je riječ o čovjeku koji vidi postača da jede ili pije, on je obavezan da ga opomene; u tome je odvraćanje od činjenja zla. U hadisu se kaže: “Ako čovjek vidi da se čini zlo, neka prestupnika spriječi silom; ako ne mogne silom, onda neka ga spriječi riječima; ako ni tako ne mogne, onda neka to zlo prezre srcem…” (Muslim, 49). Čini zlo onaj ko jede i pije iz zaborava dok posti, ali on zbog toga nije grešan, no onaj koji to zlo vidi nema opravdanja, on mora intervenirati.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


